**Poyonov Temur Olimovich** — Oʻzbekiston yoshlar ittifoqi Markaziy Kengashi raisi , 2021-yil 10-martdan 2023-yil 15-martgacha O‘zbekiston Respublikasi yoshlar ishlari agentligining Qashqadaryo viloyati boshqarmasi boshlig‘i bo‘lgan.

Biografiyasi
============

Poyonov Temur 1993-yil 19-sentabrda Qashqadaryo viloyati Qarshi shahrida tug‘ilgan. Millati — o‘zbek. Ma**’**lumoti oliy, Qarshi davlat universitetining bakalavr va magistr darajalarini tamomlagan. 7 yillik mehnat tajribasiga ega. Ta**’**lim va yoshlar bilan ishlash sohalarida turli darajadagi lavozimlarda faoliyat olib borgan. Mehnat faoliyatini 2017-yil Ichki ishlar vazirligi huzuridagi Qashqadaryo akademik litseyi o‘qituvchisi sifatida boshlagan. Shundan so‘ng ta**’**lim sohasidagi mehnat faoliyati 2019-yilda Qashqadaryo viloyati Xalq ta**’**limi boshqarmasida mutaxassis sifatida hamda keyinchalik yoshlar tashkiloti tizimida olib borgan. Xususan, 2020-yilda Oʻzbekiston Respublikasi Yoshlar ishlari agentligi Qashqadaryo viloyat boshqarmasi boshligʻi oʻrinbosari, 2021-yilda boshqarma boshlig‘i lavozimida ishladi. Temur Poyonov 2021-yilda bo‘lib oʻtgan prezidentlik saylovlarida nomzod O‘zbekiston Respublikasi prezidenti Shavkat Mirziyoyevning Qashqadaryo viloyatidagi ishonchli vakili  sifatida faoliyat olib borgan. Shu bilan birga, 2021-yilda Temur Poyonov qisqa muddat Qashqadaryo viloyati hokimining o‘rinbosari vazifasini bajargan. O‘tgan davr mobaynida olib borgan faoliyati hamda ta**’**lim, yoshlar bilan ishlash va boshqaruv sohasida tajribaga ega yosh rahbar sifatida O‘zbekiston yoshlar ittifoqi Markaziy Kengashi yig‘ilishining qaroriga asosan O‘zbekiston yoshlar ittifoqi Markaziy Kengashi raisi lavozimiga tayinlangan.

Mehnat faoliyati
================

2017 — 2019-yillarda O‘zbekiston IIV huzuridagi Qashqadaryo akademik litseyi katta o‘qituvchisi

2019 — 2020-yillarda Qashqadaryo viloyati Xalq taʼlimi boshqarmasi mutaxassisi

2020 — 2021-yillarda Oʻzbekiston Respublikasi Yoshlar ishlari agentiligi Qashqadaryo viloyat boshqarmasi boshligʻi oʻrinbosari

2021 — 2023-yillarda Oʻzbekiston Respublikasi Yoshlar ishlari agentiligi Qashqadaryo viloyat boshqarmasi boshligʻi

2023 — yildan O‘zbekiston yoshlar ittifoqi Markaziy Kengashi raisi

Mukofotlari
===========

Mudofaaga ko‘maklashuvchi „Vatanparvar" tashkilotining „30 yilligi" ko‘krak nishoni, O‘zbekiston Respublikasi Konstitusiyasining  „30 yilligi" ko‘krak nishoni

Manbalar
========

„Shavkat Mirziyoyev Qashqadaryo viloyatini rivojlantirish boʻyicha rejalarini bayon etdi" (11-oktabr 2021-yil).

„Qashqadaryoda ishonchli vakil ishtirokida brifing o‘tkazildi" (21-sentabr, 2021-yil).

„Yoshlar ishlari agentligi Qashqadaryo viloyati boshqarmasi boshlig'i" (10-mart, 2021-yil). 2023-yil 27-aprelda asl nusxadan arxivlangan. Qaraldi: 2023-yil 27-aprel.

„O'zbekiston yoshlar ittifoqi rahbariyati" (15-mart, 2023-yil).

„Qashqadaryo viloyatida tajriba sifatida vaqtinchalik o'rinbosarlar ish boshladi" (18-yanvar, 2021-yil).

„Yoshlar ishlari agentligi Qashqadaryo viloyati boshqarmasiga rahbar tayinlandi" (10-mart, 2021-yil).

1. ↑  Oʻzbekiston yoshlar ittifoqining tuzilmasi
2. ↑  „Qashqadaryo viloyati boshqarmasi boshlig‘i". 2023-yil 27-aprelda asl nusxadan arxivlangan. Qaraldi: 2023-yil 27-aprel.
3. ↑  Yoshlar ishlari agentligi Qashqadaryo viloyati boshqarmasiga rahbar tayinlandi
4. ↑  Shavkat Mirziyoyev Qashqadaryo viloyatini rivojlantirish boʻyicha rejalarini bayon etdi
5. ↑  Qashqadaryoda ishonchli vakil ishtirokida brifing o‘tkazildi
6. ↑  Qashqadaryo viloyatida tajriba sifatida vaqtinchalik oʻrinbosarlar ish boshladi
7. ↑  Oʻzbekiston yoshlar ittifoqi Markaziy Kengashining yangilangan rahbariyati